open-index/open-wikipedia-markdown huggingface dataset:
Ալեքսանդր Վալման

**Ալեքսանդր Վալման Օսգարդեն** (, ), նորվեգացի երգիչ և երգահան։ Ներկայացրել է Նորվեգիան Եվրատեսիլ 2017 երգի մրցույթում «Grab the Moment» երգով երաժշտական պրոդյուսեր JOWST-ի հետ միասին։

## Կենսագրություն
Ալեքսանդրը ծնվել է Պորսգրունում և մեծացել երաժշտական ընտանիքում: 2012 թվականին մասնակցել է «The Voice – Norges beste stemme» շոուի առաջին եթերաշրջանին և եզրափակչում գրավել երկրորդ հորիզոնականը։

2017 թվականի փետրվարի 7-ին Վալմանը և նորվեգացի երգիչ JOWST-ը հաստատել են, որ մասնակցելու են Melodi Gran 2017-ին՝ Նորվեգիայի ազգային ընտրությանը Եվրատեսիլ 2017 երգի մրցույթի համար: Եզրափակչում, որը տեղի է ունեցել մարտի 11-ին, JOWST-ը և Վալմանը ստացել են առավելագույնը 12 միավոր տասնմեկ միջազգային ժյուրիներից չորսից և եղել են հեռուստաքվեարկության հաղթող։ Անցել են եզրափակիչ, որտեղ հաղթել են մրցույթում։ Նրանք ներկայացրել են Նորվեգիան Եվրատեսիլ 2017 երգի մրցույթում, ներկայացել են երկրորդ կիսաեզրափակչի երկրորդ կեսում։

Եվրատեսիլ 2017-ում «Grab the Moment» երգով նրանք զբաղեցրել են 10-րդ հորիզոնականը՝ վաստակելով 158 միավոր։

## Ծանոթագրություններ

## Արտաքին հղումներ

* 

Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Նորվեգացի երգիչներ
Կատեգորիա:Նորվեգացի երաժիշտներ
Կատեգորիա:Նորվեգիան Եվրատեսիլ երգի մրցույթում
Կատեգորիա:«The Voice» հեռուստաշոուի մասնակիցներ
Միխայիլ Լոմոնոսովի անձնական գրադարան

աջից|մինի|274x274փքս| Մ.Վ. Լոմոնոսով
**[[Միխայիլ Լոմոնոսով|Միխայիլ Վասիլևիչ Լոմոնոսովի]] անձնական գրադարանը`**գիտնականի մահից հետո չի գտնվել և երկար ժամանակ համարվում էր կորած։

Հետազոտողների հետաքրքրությունը առաջացրել է Մ.Լոմոնոսովի համապարփակ էրուդիցիան, ինքը իսկական « ունիվերսալ մարդ » էր. նա կազմեց ռուսական գիտության և ռուս գրական լեզվի հիմքերը, գրեց աշխատություններ աստղագիտությանից, քիմիայից, ֆիզիկայից, պատմությունից, երկրաբանությունից։ Նրա անձնական գրադարանն արտացոլում էր և՛ նրա անձնական գիտագեղարվեստական հետաքրքրությունները, և՛ օրինակ կարող էր ծառայել 18-րդ դարի կեսի արևելյան Եվրոպայի գիտնականների գրադարանի մասին պատկերացումների ձևավորման համար։ 20-րդ դարում Լոմոնոսովի գրադարանի որոնումը և դրա սկզբնական ցուցակի վերարտադրելու փորձերը դարձան պատմա-մատենագիտական ուսումնասիրությունների և մի քանի գրքերի թեմա։

Վերջապես, 1970-ական թվականներին Հելսինկիի համալսարանի գրադարանում հայտնաբերվեց Մ. Լոմոնոսովի անձնական գրադարանի մեծ մասը, 1978-ին դրանք տեղափոխեցին ԽՍՀՄ Գիտությունների ակադեմիայի Լենինգրադի գրադարան ։

## Գրադարանի ձևավորում
Մոսկվայի սլավոն-հունա-լատինական ակադեմիայում ուսանելու տարիներին Միխայիլ Լոմոնոսովի դժվար ֆինանսական դրությունը նրան գրքեր գնելու հնարավորություն չի թողել։ Ապագա գիտնականը գրքեր է կարդացել Մոսկվայի վանքերից ու գրադարաններից։ Լոմոնոսովը սկսել է ստեղծել իր անձնական գրադարանը Գերմանիայում սովորելու տարիներին (Մարբուրգի համալսարան, 1736-1739), որտեղ նրան փող են հատկացրել՝ գրքեր գնելու համար։ Պահպանվել է այն գրքերի ցուցակը, որ այն ժամանակվա ուսում ստանող Լոմոնոսովը գնել է Մարբուրգում. այնտեղ կան ֆիզիկայի, քիմիայի, բժշկության, փիլիսոփայության, հռետորաբանության և գրականության վերաբերյալ աշխատություններ։

1740 թվականին Լոմոնոսովը ծրագրում էր վերադառնալ Ռուսաստան, սակայն Դյուսելդորֆի մոտ նրան բռնի ուժով փորձեցին ուղարկել պրուսական բանակ, ինչից այն կարողացավ խուսափել և վերադարնալ հայրենիք 1741 թվականին։ Նման պայմաններում հնարավոր չէր վերցնել համալսարանում կուտակած գրքերի իր հետ. չնայաց, որ Մ.Վ. Լոմոնոսովի կինը օգնեց նրանց մի մասը Գերմանիայից դուրս բերել։

Սանկտ Պետերբուրգի գիտությունների և արվեստների ակադեմիայի ադյունկտ (1742) և պրոֆեսոր (1745) դառնալուց հետո գիտնականը արդեն ուներ հետաքրքրությունների լայն շրջան և ֆինանսական հնարավորություն զգալիորեն ընդլայնելու իր անձնական գրադարանը։

1740-1750 թվականներին ձևավորվեց Մ. Լոմոնոսովի գրադարանի հիմնական մասը։ Լոմոնոսովի կողմից կազմված առաջին խոշոր գրադարանական ցուցակները թվագրվում են 1755 թ. վերջից մինչ 1760 թ. սկիզբ՝ 4 ցուցակ՝ ավելի քան 200 գրքերի ու պարբերականների ընդհանուր թվով։ Այնուամենայնիվ, չկան հստակ տվյալներ, որոնք ցույց կտայն, որ դրանք իսկապես գիտնականի սեփական գրադարանից են: Եթե որոշ գրքերի նշումների պարունակության և բովանդակության մասերի ճշգրիտ նկարագրության մասին կան լիովին տվյալներ, ինչը ցույց է տալիս, որ այդ գրքերը կարդացվել և ուսումնասիրվել են գիտնականի կողմից, ապա մյուսները՝ համարյա չունեն ոչ մի նման նշում:

## Ծանոթագրություններ

Կատեգորիա:Գրադարաններ
Նելսոն Ստեփանյանի կիսանդրի (Ստեփանակերտ)

**Նելսոն Ստեփանյանի կիսանդրի**, հայ օդաչու, ԽՍՀՄ կրկնակի հերոս Նելսոն Ստեփանյանի կիսանդրին, որը գտնվում է Արցախի Հանրապետության մայրաքաղաք Ստեփանակերտի Նելսոն Ստեփանյանի անվան զբոսայգում, որը տեղադրվել է 2010 թվականի սեպտեմբերի 2-ին։ Հեղինակը՝ քանդակագործ Ալբերտ Հարությունյանն է։

## Պատմություն
մինի|Հուշարձանի տեսքը 2014 թվականի սեպտեմբերի 1-ին:
Նելսոն Ստեփանյանի կիսանդրին՝ Ստեփանակերտի իր անունը կրող զբասայգում տեղադրվել է 2010 թվականի սեպտեմբերի 2-ին՝ Արցախի անկախության հռչակման 19-րդ տարեդարձի կապակցությամբ։ Հուշարձանի հեղինակն է քանդակագործ Ալբերտ Հարությունյանը։ Բացման հանդիսավոր արարողությանը ներկա են գտնվել Արցախի նախագահ Բակո Սահակյանը, Հայաստանի վարչապետ Տիգրան Սարգսյանի գլխավորած պատվիրակությունը, Արցախի նախկին նախագահ Արկադի Ղուկասյանը, Արցախի Ազգային Ժողովի նախագահ Աշոտ Ղուլյանը, Արցախի վարչապետ Արայիկ Հարությունյանը, Հայ Առաքելական եկեղեցու Արցախի թեմի առաջնորդ Պարգև արքեպիսկոպոս Մարտիրոսյանը և այլ հյուրեր Սփյուռքից: Կիսանդրու բացումը կատարել է գրող-հրապարակախոս Զորի Բալայանը։

## Հեղինակներ
* Քանդակագործ` Ալբերտ Հարությունյան

## Ծանոթագրություններ

Կատեգորիա:Ալբերտ Հարությունյանի քանդակներ
Կատեգորիա:Նելսոն Ստեփանյան
Կատեգորիա:Ստեփանակերտի հուշարձաններ
Արջենտինայի թատրոն

**Արջենտինայի թատրոն** () Հռոմի ամենահայտնի թատրոններից մեկն է, որն իր անունը ստացել է Տորե-Արջենտինա հրապարակի անունից, որի վրա գտնվում է։

## Պատմություն
Թատրոնը ստեղծել է հռոմեացի դուքս Սֆորցա-Չեզարինին։ Շենքը կառուցվել է ճարտարապետ Ջերոլամո Թեոդոլիի նախագծով։ Թատրոնի հանդիսավոր բացումը տեղիվ է ունեցել 1732 հունվարի 31-ին։ Շենքում գործում է թատրոնի պատմության թանգարան։ Թատրոնի ներսը կառուցված է փայտից։ Այն տեղավորում է մոտ 700 մարդ։
## Բեմադրություններ
Թատերական բեմում կայացել են բազմաթիվ հայտնի իտալական օպերաների պրեմիերաներ՝

*Փետրվարի 20, 1816 - «Սևիլիայի սափրիչը» ՝ Ջոակինո Ռոսինիի (դեկորացիան՝ Անջելո Տոսելի, *կոմս Ալմավիվա* - Մանուել Գարսիա ավագ, *Ռոսինա*-Գերտրուդ Գիորգի-Ռիգետտի, *Ֆիգարո* -Լուիջի Զամբոնի, *Դոն* Բասիլիո Վիտարելի, Դոն Բասիլիո- *Վիտարելի* - Բարտոլոմեո Բոտիչելի)։

## Թատերախումբ

1850-ականների սկզբին թատրոնի գլխավոր պարուհին եղել է իտալացի բալետի պարուհի, մենակատար Սոֆիա Ֆուոկոն։
## Գրականություն
*Landriani, Paolo. Storia e Descrizione de' Principali Teatri Antichi e Moderni (итал.) / Dottore Giulio Ferrario. — Tipografia del Dottor Giulio Ferrario, Contrada del Bocchetto N. 2465, 1830.
*Plantamura, Carol (1996), «Teatro Argentina», in The Opera Lover’s Guide to Europe. Citadel Press. ISBN 0-8065-1842-1
*Theatre's technical information. Архивировано 5 апреля 2012 года.  (345 KB)
## Ծանոթագրություններ

## Արտաքին հղումներ
* Театры Рима
*Teatro Argentina: il teatro dorato di Roma

Կատեգորիա:Իտալիայի օպերային թատրոններ
Կատեգորիա:Հռոմի շենքեր և կառույցներ
Կատեգորիա:Իտալիայի թատրոններ
Կատեգորիա:Հռոմի թանգարաններ
Կատեգորիա:Օպերային թատրոններ
Կատեգորիա:Մշակույթը Հռոմում
Կատեգորիա:1732 կառուցումն ավարտված շենքեր և կառույցներ
Կատեգորիա:Իտալիայի շենքեր և կառույցներ
Կատեգորիա:18-րդ դարի հիմնադրումներ
Կատեգորիա:Իտալիայի ճարտարապետություն
Կատեգորիա:Երաժշտական թանգարաններ
Կատեգորիա:1731 կառուցումն ավարտված շենքեր և կառույցներ
Կատեգորիա:Թատերական թանգարաններ
Կատեգորիա:Իտալիայի թատրոն
Կատեգորիա:Իտալիայի արվեստի կազմակերպություններ
Սայմոն Մեթյու

**Սայմոն Մեթյու** (, ), դանիացի փոփ երաժիշտ։ Երգչուհին հաղթել է դանիական «Danish Melodi Grand Prix 2008» երաժշտական մրցույթում և հնարավորություն է ստացել ներկայացնել Դանիան Եվրատեսիլ 2008 երգի մրցույթում **«**All Night Long**»** երգով։

## Կենսագրություն
Սայմոնն իր երաժշտական կարիերան սկսել է 2005 թվականին իր առաջին սոլո ալբոմի թողարկումով։ Երաժիշտն իր ոճն անվանում է «մեղեդային ռոք»։ Առաջին սինգլը՝ «These Arms»-ը, հինգ շաբաթ շարունակ մնացել է Դանիայի ազգային «Tjeklisten» չարթի առաջին հորիզոնականում։ Մեթյուի հաջորդ սինգլը՝ «Dreamer»-ը, նույնպես բարձր տեղ է զբաղեցրել տեղական չարթերում և երկար ժամանակ հնչել է ռադիոկայաններում։ 

Սայմոնը Եվրատեսիլ 2008 երգի մրցույթում ելույթ է ունեցել երկրորդ կիսաեզրափակչում։ Երգի հեղինակներն են Հակոբ Լաունբհերգը, Սվենդ Գուդիկսենը և Նիս Բիգվադը։ Կիսաեզրափակիչում երգը 112 միավորով գրավել է երրորդ հորիզոնականում, սակայն եզրափակիչում, վաստակելով ընդամենը 60 միավոր, զբաղեցրել է տասնհինգերորդ հորիզոնականը։

Սայմոնն այժմ խաղում է Օրհուս թատրոնում։

## Ծանոթագրություններ

## Արտաքին հղումներ
* Պաշտոնական կայք
* MySpace պրոֆիլը

Կատեգորիա:Դանիայի մասնակիցները Եվրատեսիլ երգի մրցույթում
Կատեգորիա:Դանիացի դերասաններ
Կատեգորիա:Դանիացի երգիչներ
Կատեգորիա:Եվրատեսիլ 2008 երգի մրցույթի մասնակիցներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Կոպենհագեն քաղաքում ծնվածներ
2018 թվականն Արցախում

Ստորև ներկայացված է **[[2018]] թվականին [[Արցախ]]ում** տեղի ունեցած իրադարձությունները։

2018 թվականին Արցախ այցելած զբոսաշրջիկների թիվը կազմել է 28,588, որը 23 %-ով ավելի է 2017 թվականի համեմատ: 2018 թվականին Արցախ այցելել են 87 երկրից, հիմնականում՝ Ռուսաստանից, ԱՄՆ-ից, Ֆրանսիայից, Գերմանիայից, Իրանից և Չինաստանից: Աննախադեպ այցելություն է եղել Իսրայելից, որտեղից այցելությունների թիվը կազմել է 112: 2018 թվականին Արցախում գրանցվել է տնտեսական աճի բարձր ցուցանիշ՝ ավելի քան 11.9 %: 2018 թվականի դեկտեմբերին տնտեսական ակտիվության ցուցանիշը, 2017 թվականի դեկտեմբերի համեմատ, կազմել է 111.8 %, իսկ 2018 թվականի հունվար-դեկտեմբերին (աճողական), 2017 թվականի հունվար-դեկտեմբերի համեմատ, 112.1 %:

## Գործող պաշտոնյաներ

## Իրադարձություններ
### Հունվար
* Հունվարի 1 - Արցախում ուժի մեջ է մտել «Արցախի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքով նախատեսված 1000 դրամի պարտադիր հանգանակությունը:
* Հունվարի 25 - Գիշերը՝ ժամը 02:00-ի սահմաններում, արցախյան շփման գծի հարավ-արևելյան (Կուրոպատկինո) ուղղությամբ տեղակայված հայկական դիրքերից մեկի պաշտպանական հատվածում ՊԲ առաջապահ ուժերի կողմից հավաստանշվել է արդբեջանական հետախուզադիվերսիոն խմբի ներթափանցման փորձ:

### Փետրվար
* Փետրվարի 7 - ժամը 13:50-ի սահմաններում, հարավային ուղղությամբ տեղակայված զորամասերից մեկի պահպանության տեղամասում, ադրբեջանական զինված ուժերի կողմից արձակված կրակոցից զոհվել է ՊԲ զինծառայող, 1998 թվականին ծնված Հայկ Ռազմիկի Քալանթարյանը:

### Մայիս
* Մայիսի 9 - Հայաստանի կենտրոնական բանկի աջակցությամբ Շուշիում տեղի է ունեցել հայկական դրամի թանգարանի բացման հանդիսավոր արարողությունը:

## Տես նաև
* 2017 թվականն Արցախում
* 2019 թվականն Արցախում

## Ծանոթագրություններ

Կատեգորիա:2010-ականներ Արցախում
Կատեգորիա:2018 Ասիայում
Կատեգորիա:2018 Արցախում
Կատեգորիա:2018 Եվրոպայում
Կատեգորիա:21-րդ դարի տարեթվեր Արցախում
2020 թվականն Արցախում

Ստորև ներկայացված է **[[2020]] թվականին [[Արցախ]]ում** տեղի ունեցած իրադարձությունները։

## Գործող պաշտոնյաներ

## COVID-19 համավարակ

Նոր կորոնավիրուսի առաջին դեպքն Արցախի Հանրապետությունում տեղի է ունեցել 2020 թվականի ապրիլի 7-ին։ Համավարակի բռնկումը տեղի է ունեցել Արցախի Հանրապետությունում անցկացված համապետական ընտրություններից մեկ շաբաթ անց։ Վարակի օջախը եղել է Քաշաթաղի շրջանի Միրիկ գյուղը։

## 44-օրյա պատերազմ
մինի|301x301փքս|Հայ զինվորը ոչնչացնում է հակառակորդին

2020 թվական­ի սեպտեմբերի 27-­ին Ադրբեջանի կողմից Արցախի Հանրապետության դեմ սանձազերծված 44-օրյա պատերազմն ուղղված էր ոչ միայն քաղաքացիական բնակչության վերացմանը, այլև այդ տարածքի մշակութային շարժական և անշարժ ժառանգության, մշակութային և կրթական հաստատությունների դեմ։ Մշակութային արժեքների միտումնավոր ոչնչացումը՝ պատերազմական գործողությունների ժամանակ և հետո, միջազգային մի շարք կոնվենցիաներով և հռչակագրերով որակվում է որպես պատերազմական հանցագործություն։

## Իրադարձություններ
### Հունվար
* Հունվարի 21 - Արցախի նախագահ Բակո Սահակյանը Ստեփանակերտում մասնակցել է Արցախի պաշտպանության բանակի ռազմական խորհրդի նիստին:

### Մարտ
* Մարտի 31 - Տեղի է Արցախի նախագահի և Արցախի Ազգային ժողովի համապետական ընտրությունները:

### Սեպտեմբեր
* Սեպտեմբերի 27 - Ադրբեջանը՝ Թուրքիայի և սիրիացի վարձկան-ահաբեկիչների աջակցությամբ, Արցախում սանձազերծում է ռազմական գործողություններ. սկսվում է 44-օրյա պատերազմը։

### Հոկտեմբեր
* Հոկտեմբերի 8 -  Ադրբեջանի զինված ուժերի կողմից Կրկնակի անգամ ռմբակոծվել է Շուշիի Սուրբ Ամենափրկիչ Ղազանչեցոց եկեղեցին, ինչի հետևանքով փլուզվել է տանիքի մի մասը։
* Հոկտեմբերի 10 - Ռուսաստանի միջնորդությամբ ադրբեջանա-արցախյան շփման գծում հայտարարվում է հրադադար։
* Հոկտեմբերի 18 - Ֆրանսիայի միջնորդությամբ ադրբեջանա-արցախյան շփման գծում հայտարարվում է հրադադար։
* Հոկտեմբերի 26 - ԱՄՆ-ի միջնորդությամբ ադրբեջանա-արցախյան շփման գծում հայտարարվում է հրադադար։

### Նոյեմբեր
* Նոյեմբերի 2 - Իսպանիայում Հայաստանի դեսպանությունը հայտնում է, որ Իսպանիայի «Ձայն» կուսակցությունը գրավոր առաջարկով դիմել է Կոնգրեսին և կոչ արել քայլեր ձեռնարկել Լեռնային Ղարաբաղի հակամարտությունում Թուրքիայի կողմից Ադրբեջանին ցուցաբերվող ռազմական օգնությունը դադարեցնելու ուղղությամբ, ռազմական գործողություններն անհապաղ դադարեցնելու կոչ անել հակամարտող կողմերին, խթանել Լեռնային Ղարաբաղի հակամարտության խաղաղ կարգավորումը։
* Նոյեմբերի 5 - Ադրբեջանի զինված ուժերի կողմից ռմբակոծվել է Տիգրանակերտի հնագիտական հանգրվանը։

## Մահեր
* Հունվարի 1 - Արտյոմ Արթուրի Ղազարյան (19/20), հայ զինվորական, Պաշտպանության բանակի ժամկետային զինծառայող. հիվանդության հետևանքով>։
* Հունվարի 21 - Արթուր Մարտունի Նալբանդյան (39), հայ զինվորական, Պաշտպանության բանակի պայմանագրային զինծառայող. դժբախտ պատահար:

## Տես նաև
* 2019 թվականն Արցախում
* 2021 թվականն Արցախում

## Ծանոթագրություններ

Կատեգորիա:2020 Ասիայում
Կատեգորիա:2020 Արցախում
Կատեգորիա:2020 Եվրոպայում
Կատեգորիա:2020-ականներ Արցախում
Կատեգորիա:21-րդ դարի տարեթվեր Արցախում
Ժան Կազիմիր-Պերիե

**Ժան-Պոլ-Պիեռ-Կազիմիր Կազիմիր-Պերիե** (, ), ֆրանսիացի բանկիր և պետական գործիչ, Երրորդ Հանրապետության 6-րդ նախագահը։ 1894-1895 թվականներին Կազիմիր-Պերիերի վեցամսյա (203 օր) նախագահությունն ամենակարճն է եղել երկրի պատմության մեջ։

## Կենսագրություն
Եղել է բանկիրների ընտանիքից, հայրը՝ Օգյուստ Կազիմիր-Պեռեն, եղել է նշանավոր դիվանագետ, պապը՝ Կազիմիր Պիեռ Պեռեն, Լուի Ֆիլիպի օրոք եղել է Ֆրանսիայի վարչապետ։ Ժան Պոլը հանրային ծառայության է անցել որպես հոր քարտուղար, որն այդ ժամանակ եղել է Լուի-Ադոլֆ Տիերի կառավարության ներքին գործերի նախարարը: 1874 թվականին նա ընտրվել է Օբի դեպարտամենտի խորհրդական, 1876 թվականին նա առաջին անգամ ընտրվել է Ազգային Պատգամավորների պալատի անդամ (և հետևողականորեն ընտրվել է դրանում մինչև 1894 թվականը)։

Չնայած պահպանողական կուսակցութանը, իր ընտանեկան հավատարմությանը, Ժան Փոլը միացել է ձախակողմյան հանրապետականներին. մայիսի 16-ի սահմանադրական ճգնաժամի ժամանակ անվստահություն է հայտնել կառավարությանը (այսպես կոչված՝ 363-ականների մանիֆեստը)։ Բուրբոնների Օռլեանի ճյուղի հետ ընտանեկան կապերի պատճառով 1883 թվականին դեմ է քվեարկել Բուրբոնների տան իշխաններին երկրից վտարելուն։ 

1883-1885 թվականներին եղել է պաշտպանության փոխնախարար, 1890-1892 թվականներին՝ Պատգամավորների պալատի նախագահի տեղակալ, 1893-1894 թվականներին՝ պալատի նախագահ։ 1893 թվականի դեկտեմբերի 3-ին դարձել է Նախարարների խորհրդի նախագահ և արտաքին գործերի նախարար։

1894 թվականի հունիսի 27-ին, նախագահ Կարնոյի սպանությունից հետո, Պերիերը 453 կողմ, 292 դեմ ձայներով ընտրվել է հանրապետության նախագահ՝ դառնալով երկրի ամենաերիտասարդ նախագահը Լուի Բոնապարտից հետո։ Պեռեն չի կարողացել փոխգործակցության հասնել իր կաբինետի հետ։ 1895 թվականի հունվարին Պերիեն և վարչապետ Չարլզ Դյուպյուըը հրաժարական են տվեցին: 

1899 թվականին թաքնված Պերիերը կրկին հայտնվել է հանրության մեջ Դրեյֆուսի երկրորդ դատավարության ժամանակ։ 1899 թվականին Ռեննում կայացած դատավարությունը հաստատեց նախորդ դատավճիռը, սակայն Պերիերի ցուցմունքը դրական դեր է խաղացել Դրեյֆուսի հետագա վերականգնման գործում։

Ժան-Պոլ-Պիեռ-Կազիմիրը մահացել է 1907 թվականին Փարիզում։

## Ծանոթագրություններ

## Արտաքին հղումներ
*Casimir-Perier, Jean Paul Pierre

 
Կատեգորիա:19-րդ դարի քաղաքական գործիչներ
Կատեգորիա:Արտաքին գործերի նախարարներ
Կատեգորիա:Կաթոլիկ միապետներ
Կատեգորիա:Պատվո լեգեոնի շքանշանի ասպետներ
Կատեգորիա:Քաղաքական գործիչներ
Կատեգորիա:Ֆրանսիայի արտաքին գործերի նախարարներ
Կատեգորիա:Ֆրանսիայի երրորդ հանրապետություն
Կատեգորիա:Ֆրանսիայի նախագահներ
Կատեգորիա:Ֆրանսիայի նախարարներ
Կատեգորիա:Ֆրանսիայի վարչապետներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի գործարարներ
Կատեգորիա:Ֆրանսիացի իրավաբաններ
Ասլակ Վիտրյու

**Ասլակ Ֆոն Վիտրյու** (,), նորվեգացի ֆուտբոլիստ, «Լուդոգորեց» ակումբի կիսապաշտպան։

## Ակումբային կարիերա
ձախից|մինի|325x325փքս|Վիտրյուն «Լուդոգորեցի» կազմում
«Ստրինդհայմ» և «Ռուսենբորգ» ակումբների սան է։ 2014 թվականին ընդգրկվել է վերջինիս հայտացուցակում մրցաշրջանին մասնակցելու համար: 2015 թվականին տեղափոխվել է «Ռանհայմ»։ Հունիսի 7-ին «Հեդդի» դեմ խաղում նորամուտն է նշել Նորվեգիայի առաջին դիվիզիոնում։ 2016 թվականի ապրիլի 17-ին «Ասանեի» դեմ խաղում խփել է առաջին գոլը «Ռանհայմի» կազմում։ 2017 թվականին օգնել է ակումբին մտնել էլիտա։ 2018 թվականի ապրիլի 2-ին «Ստաբեկի» դեմ խաղում նորամուտն է նշել Նորվեգիայի ֆուտբոլի առաջնությունում։

2019 թվականի սկզբին տեղափոխվել է շվեդական «Յուրգորդեն»։ Ապրիլի 2-ին «Սունդսվալի» դեմ խաղում նորամուտն է նշել Շվեդիայի ֆուտբոլի առաջնությունում։ Ապրիլի 8-ին «Էրեբրուի» դեմ խաղում դուբլի հեղինակ է դարձել՝ առաջին գոլերը խփելով «Յուրգորդենի» կազմում։ Մեկնարկային մրցաշրջանում օգնել է ակումբին հաղթել առաջնությունում:

2021 թվականի ամռանը տեղափոխվել է հոլանդական ԱԶ։ Օգոստոսի 29-ին «Հերենվենի» դեմ խաղում նորամուտն է նշել Նիդերլանդների ֆուտբոլի առաջնությունում։ Նույն խաղում խփել է առաջին գոլը ԱԶ-ի կազմում։ 2022 թվականի ամռանը տեղափոխվել է բուլղարական «Լուդոգորեց»։ Սեպտեմբերի 4-ին «Հեբիրի» դեմ խաղում նորամուտն է նշել Բուլղարիայի առաջնությունում։ Նորամուտի մրցաշրջանում օգնել է ակումբին հաղթել առաջնությունում և նվաճել Բուլղարիայի գավաթը:

## Ձեռքբերումներ
**Ակումբային**

 **«Յուրգորդեն»**

* Նորվեգիայի ֆուտբոլի առաջնության հաղթող՝ 2019

 **«Լուդոգորեց»**

* Բուլղարիայի առաջնության հաղթող՝ 2022/2023
* Բուլղարիայի գավաթի գավաթակիր՝ 2022/2023

## Ծանոթագրություններ

Կատեգորիա:ԱԶ Ալկմարի ֆուտբոլիստներ
Կատեգորիա:Յուրգորդենի ֆուտբոլիստներ
Կատեգորիա:Նորվեգացի ֆուտբոլիստներ
Կատեգորիա:Ռուսենբորգի ֆուտբոլիստներ
Դիոգու Գոնսալվեշ

**Դիոգու Անտոնիո Կուպիդու Գոնսալվեշ** (, ), պորտուգալացի ֆուտբոլիստ, «Ռեալ Սոլթ Լեյք» ակումբի կիսապաշտպան:

## Ակումբային կարիերա
170px|մինի|2021 թվականի օգոստոսի 4-ին «Սպարտակի» դեմ խաղում «Ալմոդովար», «Ֆերեյրաշ» և մայրաքաղաքային «Բենֆիկա» ակումբների սան է: 2015 թվականի փետրվարի 14-ին «Օլիվեյրենսեի» դեմ խաղում նորամուտն է նշել Սեգունդա լիգայի պահեստային թիմի կազմում։ 2017 թվականի ամռանը ընդգրկվել է հիմնական թիմի հայտացուցակում։ Օգոստոսի 9-ին «Բրագայի» դեմ խաղում նորամուտն է նշել Սանգրիշ լիգայում՝ երկրորդ խաղակեսում փոխարինելով Ֆրանկո Սերվիին։

2018 թվականի հունիսի 14-ին վարձակալել է անգլիական Չեմպիոնշիփի «Նոթինգհեմ Ֆորեստ» ակումբը 2018/19 մրցաշրջանի համար՝ հետգնման տարբերակով։

2019 թվականի հունիսի 26-ին մրցաշրջանային վարձավճարով տեղափոխվել է «Ֆամալիկան»։

2020 թվականի օգոստոսին երկարաձգել է պայմանագիրը «Բենֆիկայի» հետ մինչև 2025 թվականը։

2023 թվականի հունվարի 5-ին տեղափոխվել է դանիական «Կոպենհագեն»՝ կնքելով քառամյա պայմանագիր։ Դանիայի սուպերլիգայում նորամուտը նշել է փետրվարի 19-ին «Սիլկեբորգի» դեմ խաղում։

2024 թվականի օգոստոսի 9-ին տեղափոխվել է MLS «Ռեալ Սոլթ Լեյք» ակումբ՝ որպես նշանակված խաղացող, կնքելով պայմանագիր մինչև 2026 թվականի մրցաշրջանի ավարտը՝ 2027 և 2028 մրցաշրջանների ակումբային նորացման տարբերակներով։ Հաղորդվում է, որ տրանսֆերի արժեքը կազմել է մոտ 3 մլն դոլար։ Ամերիկյան լիգայում նորամուտն նշել է օգոստոսի 24-ին՝ «Սան Խոսե Էրտքվեյքսի» դեմ խաղում։

## Միջազգային կարիերա
2014 թվականին պատանեկան թիմի կազմում մասնակցել է Մալթայում կայացած Եվրոպայի պատանեկան առաջնությանը: Մրցաշարում մասնակցել է Շոտլանդիայի, Շվեյցարիայի և Անգլիայի հավաքականների դեմ խաղերին։

2016 թվականին Պորտուգալիայի պատանեկան հավաքականի կազմում Գերմանիայում մասնակցել է Եվրոպայի պատանեկան առաջնությանը: Մրցաշարում մասնակցել է Ֆրանսիայի, Ավստրիայի, Գերմանիայի և Իտալիայի թիմերի դեմ խաղերին։

2017 թվականին Պորտուգալիայի երիտասարդական հավաքականի կազմում մասնակցել է Հարավային Կորեայում կայացած աշխարհի երիտասարդական առաջնությանը: Մրցաշարի ընթացքում խաղացել է Զամբիայի, Կոստա Ռիկայի, Իրանի, Հարավային Կորեայի և Ուրուգվայի թիմերի դեմ խաղերին։ Իրանցիների, ուրուգվայցիների և կոստառիկացիների դեմ խաղերում դարձել է մեկական գոլի հեղինակ:

## Ձեռքբերումներ
; «Բենֆիկա»

* Պորտուգալիայի չեմպիոն՝ 2022/23
* Պորտուգալիայի սուպերգավաթի գավաթակիր՝ 2017

; «Կոպենհագեն»

* Դանիայի չեմպիոն՝ 2022/23
* Դանիայի գավաթի գավաթակիր՝ 2022/23

## Ծանոթագրություններ

## Արտաքին հղումներ
* Профиль на официальном сайте «Бенфики»
* Профиль на сайте Федерации футбола Португалии
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Ֆամալիկանի ֆուտբոլիստներ
GFCE

Կիբեր փորձագիտական գլոբալ ֆորումը (GFCE) ավելի քան 200 անդամներից և գործընկերներից բաղկացած բազմաշահառու համայնք է: Այն ներառում է կառավարություններ, միջազգային կազմակերպություններ, ընկերություններ և գիտնականներ ամբողջ աշխարհից:

## Պատմություն
GFCE-ն ստեղծվել է 2015 թվականին Հաագայում կիբեր տարածության վերաբերյալ գլոբալ կոնֆերանսի ժամանակ՝ կիբեր կարողությունների զարգացումն ուժեղացնելու և առկա միջազգային ջանքերն ավելի արդյունավետ համակարգելու նպատակով: GFCE-ն մեկնարկել է Նիդեռլանդների կառավարության 41 նախարարների և ձեռնարկատիրության ու միջազգային կազմակերպությունների բարձրաստիճան այլ ներկայացուցիչների կողմից։

## Ֆորումի անդամներ
Ֆորումի շրջանակներում 50 երկրներ և կազմակերպություններ համագործակցում են գործնական նախաձեռնությունների շրջանակում կիբերանվտանգությունն ուժեղացնելու, կիբերհանցագործությունները կանխելու և առցանց տվյալները պաշտպանելու ուղղությամբ։

## Ծանոթագրություններ
Ինտերնետի ենթակառուցվածքների զարգացումը Հայաստանում

**Ինտերնետի ենթակառուցվածքների զարգացումը Հայաստանում** Հայաստանում ինտերնետի ենթակառուցվածքների զարգացումը անցել է մի շարք փուլերով, սկսած 1990-ականներից մինչև այսօր։

## Պատմություն
Կոմերցիոն ինտերնետը Հայաստանում սկիզբ է առել 1992 թվականին։ Հայաստանում առաջին ինտերնետ պրովայդերը եղել է Արմինկո ընկերությունը, որը առաջին անգամ ինտերնետին միացել է TCP/IP փաթեթով, «Սովամ-Տելեպորտ» ռուսական ընկերության հետ, տեղագրել Հայաստանի առաջին վեբ սերվերը՝ www.arminco.com։ Հայաստանը ներկայացնող առաջին սեփական դոմենային տիրույթի՝ «.am»-ի ստեղծումը հնարավոր է դարձել INET93 միջազգային համաժողովին Հայաստանի մասնակցությունից հետո։ «.am» դոմենային տիրույթի պաշտոնական թողարկման օրը համարվում 1994 թվականի օգոստոսի 26-ը։ Համաշխարհային զարգացումներին համընթաց «Ինտերնետ հանրությունը» ստեղծել է նաև «.հայ» դոմեն տիրույթը, որը գործարկվել է 2016 թվականի մայիսի 5-ին։
Համաժողովում հայտարարված հիմնական պահանջների բավարարման և ազգային դոմեն ստեղծելու նպատակով կազմվել է մասնագիտական նախաձեռնող խումբ, որի աշխատանքի արդյունքում էլ գրանցվել և գործում է «Ինտերնետ հանրությունը» (ISOC)։
«Ինտերնետ հանրության» հիմնադիր ժողովը կայացել է 1994 թվականի օգոստոսի 4-ին, իսկ 1995 թվականին գրանցվել է ՀՀ արդարադատության նախարարությունում։

2000֊ական թվականներին ինտերնետի հասանելիությունը աստիճանաբար մեծացել է: Կառավարությունը և մասնավոր կազմակերպություններ ներդրումներ են կատարել ենթակառուցվածքների զարգացման համար: Այդ շրջանում սկսվել է նաև բջջային ինտերնետի զարգացումը։

2010-ական թվականների սկզբին Հայաստանում ներդրումներ են արել բարձր արագության ինտերնետի ծառայությունների (օրինակ՝ օպտիկական թելք) մեջ, ինչը մեծապես բարելավել է ինտերնետի որակը և արագությունը։

2020֊ական թվականներին  Հայաստանը շարունակել է զարգացնել իր ինտերնետային ենթակառուցվածքները: Մասնավորապես, կառավարությունը և միջազգային կազմակերպությունները սկսել են ծրագրեր իրականացնել գյուղական համայնքներում ինտերնետային հասանելիությունը բարելավելու նպատակով։

## Առցանց կրթություն և աշխատանք
COVID-19 համավարակի ընթացքում առցանց կրթության և հեռահար աշխատանքի պահանջարկը մեծացել է, ինչի արդյունքում բարելավվել է ինտերնետի արագությունն ու հասանելիությունը:

## Համակարգչային և ցանցային կրթություն
Հայաստանի կառավարությունը և տարբեր կազմակերպություններ փորձում են խթանել թվային կրթությունը, ինչը կարևոր քայլ է ինտերնետային ենթակառուցվածքների զարգացման համար:

Հայաստանի կրթական ցանցը ընդգրկվել է Հայաստանի  բոլոր մարզերում տեղաբաշխված մոտ 1420 ուսումնական հաստատություններում։ Այն Հայաստանի խոշոր տեխնոլոգիական համակարգերից է, որն ապահովում է ինչպես ուսումնական հաստատությունների և կենտրոնական հանգույցի, այնպես էլ առանձին ուսումնական հաստատությունների միջև տեղեկատվության փոխանակում։

## Ծանոթագրություններ

## Արտաքին հղումներ
*ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՒՄ ԼԱՅՆԱՇԵՐՏ ԻՆՏԵՐՆԵՏ ԿԱՊԻ ՀԱՍԱՆԵԼԻՈՒԹՅԱՆ ԱՊԱՀՈՎՄԱՆ ՌԱԶՄԱՎԱՐՈՒԹՅՈՒՆԸ ԵՎ 2022-2024ԹԹ ՌԱԶՄԱՎԱՐՈՒԹՅՈՒՆԻՑ ԲԽՈՂ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ԺԱՄԱՆԱԿԱՑՈՒՅՑԸ ՀԱՍՏԱՏԵԼՈՒ ՄԱՍԻՆ
*Ինտերնետի օգտագործումը Հայաստանում․ Դեպի թվային միջոցների ավելի մեծ դերակատարում տնտեսության զարգացման մեջ
*ԻՆՏԵՐՆԵՏ ԿԱՌԱՎԱՐՄԱՆ ՍԿԶԲՈՒՆՔՆԵՐԸ ՆԵՐԱԾՈՒԹՅՈՒՆ
*Ինտերնետ կառավարման հայկական դպրոց (ArmSIG)
Սիմեն Վանգբերգ

**Սիմեն Սերանետ Վանգբերգ** (,), նորվեգացի ֆուտբոլիստ, հանդես է եկել պաշտպանի դիրքում:

## Ակումբային կարիերա
190px|thumb|left|Վանբերգը «Ռուսենբորգի» կազմում 250px|thumb|left|Վանբերգը՝ Նորվեգիայի երիտասարդական հավաքականի կազմում Իր հայրենի քաղաքի «Ռուսենբորգ» ակումբի սան է։ 2009 թվականի սեպտեմբերի 13-ին «Ստաբեկի» դեմ խաղում նորամուտն է նշել Նորվեգիայի ֆուտբոլի առաջնությունում։ Մրցաշրջանում դարձել է Նորվեգիայի չեմպիոն, իսկ մեկ տարի անց կրկնել է հաջողությունը: 2011 թվականի սկզբին խաղային պրակտիկա ստանալու համար վարձավճարով տեղափոխվել է «Ռանհայմ»։ Ապրիլի 10-ին «Համ-Կամայի» դեմ խաղում նորամուտն է նշել Նորվեգիայի ֆուտբոլի առաջին դիվիզիոնում։ Վարձակալության ավարտից հետո վերադարձել է «Ռուսենբորգ»։ Հուլիսի 3-ին «Սարպսբորգ 08-ի» դեմ խաղում խփել է առաջին գոլը թիմի կազմում։

2012 թվականի ամռանը տեղափոխվել է «Բրան»։ Օգոստոսի 24-ին «Օդի» դեմ խաղում նորամուտն է նշել նոր թիմում։ Սեպտեմբերի 2-ին «Մոլդեի» դեմ խաղում խփել է առաջին գոլը «Բրաննի» կազմում։

2014 թվականի սկզբին տեղափոխվել է «Տրոմսյո»։ Ապրիլի 6-ին «Ֆրեդրիկստադի» դեմ խաղում նորամուտն է նշել նոր ակումբում։ Օգոստոսի 31-ին «Ալտի» դեմ խաղում խփել է առաջին գոլը «Տրոմսյոյի» կազմում։ Մրցաշրջանի արդյունքներով օգնել է ակումբին դուրս գալ էլիտա։ 2015 թվականի ապրիլի 6-ին «Սարպսբորգ 08-ի» դեմ խաղում նորամուտն է նշել թիմի կազմում ամենաբարձր մակարդակով։

2016 թվականի մարտին երկարաձգել է պայմանագիրը «Տրոմսյոյի» հետ մինչև 2018 թվականը։ 2018 թվականի դեկտեմբերի 5-ին երկարաձգել է պայմանագիրը մինչև 2021 թվականի վերջ։

2021 թվականի մայիսի 5-ին տեղափոխվել է «Ստաբեկ» ակումբ՝ կնքելով պայմանագիր մինչև 2023 թվականի ավարտը։ Մայիսի 19-ին նորամուտն է նշել «Օդ» ակումբի դեմ Էլիտսերիայի խաղում՝ խաղավերջում փոխարինելով Ստուրլա Օտտեսենին։ 2023 մրցաշրջանից հետո որոշում է կայացրել ավարտել ֆուտբոլային կարիերան՝ անցնելով թիմի համակարգողի պաշտոնին։

## Ձեռքբերումներ
; «Ռուսենբորգ»

* Նորվեգիայի չեմպիոն (2)՝ 2009, 2010 

; «Տրոմսյո»

* Առաջին դիվիզիոնի հաղթող՝ 2020

## Ծանոթագրություններ

## Արտաքին հղումներ
* Статистика на soccerway
* Профиль на sports.ru

Կատեգորիա:Նորվեգացի ֆուտբոլիստներ
Կատեգորիա:Ռուսենբորգի ֆուտբոլիստներ
Կատեգորիա:Տրոմսյոյի ֆուտբոլիստներ
Նմանության տեսություն

**Նմանության տեսություն**, ուսմունք ֆիզիկական երևույթների նմանության պայմանների մասին: Մոդելավորման և նմանակման եղանակներով բարդ երևույթների փորձարարական հետազոտությունների գիտական հիմքն է: Ֆիզիկական երևույթները, պրոցեսները կամ համակարգերը նման են, եթե համապատասխան պահերին տարածության համապատասխան կետերում մի համակարգի վիճակը բնութագրող փոփոխական մեծությունների արժեքները համեմատական են մյուս համակարգի համապատասխան մեծություններին (ֆիզիկական նմանություն): Այդ մեծություններից յուրաքանչյուրի համար համեմատականության գործակիցը կոչվում է նմանության գործակից: Ֆիզիկական նմանության դեպքում երկու համակարգերի համապատասխան ֆիզիկական պարամետրերի դաշտերը համեմատական են տարածության և ժամանակի մեջ: Այդ պարամետրերից կազմված հնարավոր բոլոր չափազուրկ կոմբինացիաներն ունեն միևնույն թվային արժեք: Դիտարկվող երևույթների որոշիչ պարամետրերից կազմված չափազուրկ կոմբինացիաները կոչվում են նմանության հայտանիշներ: Օրինակ, հիդրոմեխանիկայում նմանության կարևորագույն հայտանիշներն են Ռեյնոլդսի թիվը, Մախի թիվը, Ֆրուդի թիվը, Ստրուհալի թիվը, Պրանդտլի թիվը, Պեկլեի թիվը:

Նմանության հայտանիշների մեջ մտնող այն ֆիզիկական պարամետրերը, որոնք ունեն չափողականություն, նման համակարգերի համար կարող են ընդունել տարբեր արժեքներ, սակայն նմանության չափազուրկ հայտանիշները պետք է ունենան նույն արժեքը: Նման համակարգերի այս հատկության վրա է հիմնված մոդելավորումը: Եթե ուսումնասիրվող ֆիզիկական երևույթներում կամ համակարգերում տեղի ունի նմանության ոչ բոլոր հայտանիշների հավասարություն, ապա նմանությունը ոչ լրիվ է կամ մասնակի և առավել հաճախ է հանդիպում գործնականում:

Նմանության տեսության կիրառությունների ոլորտը չափազանց լայն է: Այն հնարավորություն է տալիս նախապես ընտրելու բարդ ֆիզիկական երևույթների որոշիչ չափազուրկ պարամետրերի համակարգը, ինչպես նաև հիմք է հանդիսանում փորձը ճիշտ դնելու և փորձի արդյունքները մշակելու համար:

## Տես նաև
* Չափայնություն

## Գրականություն
* Гухман А. А. Введение в теорию подобия. — М.: Высшая школа, 1973. — 296 с.
* Клайн С. Дж. Подобие и приближенные методы. — М.: Мир, 1968. — 302 с.
* Седов Л. И. Методы подобия и размерности в механике. — М.: Наука, 1987. — 423 с.

## Արտաքին հղումներ

Կատեգորիա:Մաթեմատիկական մոդելավորում
Վիկտոր Կայ Էդվարդսեն

**Վիկտոր Կայ Էդվարդսեն** (; ), շվեդ ֆուտբոլիստ, հոլանդական «Գոու Էհեդ Իգլզ» ակումբի և Շվեդիայի հավաքականի հարձակվող։

## Ակումբային կարիերա
Անտոնիո Չոլակ «Գյոթեբորգի» սան է, որտեղ սկսել է զբաղվել չորս տարեկանից: 2014 թվականին դարձել է երկրի մինչև 19 տարեկանների չեմպիոն: 2015 թվականի հուլիսին վարձավճարով մինչև մրցաշրջանի ավարտը տեղափոխվել է «Ուտսիկտեն»: Նրա կազմում հուլիսի 19-ին իր նորամուտը նշել է Սուպերգավաթում «Ասիրիսկայի» հետ խաղում՝ դաշտում հայտնվելով մեկնարկային կազմում: Վարձավճարի ընթացքում մասնակցել է 12 հանդիպման և խփել 1 գնդակ: 2016 թվականի մարտին տեղափոխվել է նորվեգական «Էլվերում», որը հանդես է գալիս տեղի երկրորդ դիվիզիոնում: Ակումբում կես տարի անցկացնելուց հետո վերադարձել է Շվեդիա, որտեղ այնուհետև մի քանի տարի հանդես է եկել «Ստենունգսունդում», «Օդևոլդում» և «Կարլստադում»՝ երկրի առաջին և երկրորդ դիվիզիոններում:

2020 թվականի հունվարի կեսերին երեք տարվա պայմանագիր է կնքել «Դեգերֆորսի» հետ: Ակումբի կազմում առաջին խաղն անցկացրել է հունիսի 17-ին՝ «Բրագեի» հետ Սուպերգավաթի առաջին տուրում, որում Էդվարդսենը դուբլի հեղինակ է դարձել՝ յուրաքանչյուր խաղակեսում խփելով մեկական գնդակ: Մրցաշրջանի ընթացքում անցկացրել է 29 խաղ, որոնցում խփել է 16 գնդակ՝ հայտնվելով մրցաշարի ռմբարկուների եռյակում: Ամփոփիչ մրցաշարային աղյուսակում «Դեգերֆորսը» գրավել է երկրորդ տեղը և դուրս եկել Ալլսվենսկան: Շվեդիայի առաջնությունում հարձակվողը նորամուտը նշել է 2021 թվականի ապրիլի 12-ին ԱԻԿ-ի հետ արտագնա խաղում: Առաջին մրցաշրջանում ամենաբարձր մակարդակով խփել է 14 գնդակ և Անտոնիո Չոլակի հետ դարձել առաջնության երկրորդ ռմբարկուն:

2022 թվականի հունվարի 7-ին դարձել է «Յուրգորդենի» խաղացող՝ նրա հետ կնքելով 4 տարվա պայմանագիր: Մայրաքաղաքային ակումբի կազմում առաջին խաղն անցկացրել է 2022 թվականի փետրվարի 21-ին երկրի Գավաթի խմբային փուլում «Բրագեի» դեմ խաղում՝ դուրս գալով մեկնարկային կազմում և 77-րդ րոպեին խփելով հանդիպման միակ գնդակը: Ապրիլի 4-ին իր նախկին ակումբի հետ առաջին տուրի խաղում իր նորամուտը նշեց թիմի հիմնական կազմում Շվեդիայի առաջնությունում՝ երկրորդ խաղակեսում խփելով երկու գնդակ, ինչի շնորհիվ «Յուրգորդենը» հաղթանակ տարավ:

2023 թվականի հունիսի 27-ին չորս տարվա պայմանագիր է կնքել հոլանդական «Գոու Էհեդ Իգլզ» ակումբի հետ:

## Ձեռքբերումներ
**«Դեգերֆորս»**:
* Սուպերտտանայի երկրորդ տեղ; 2020

## Ակումբային Վիճակագրություն

## Ծանոթագրություններ

## Արտաքին հղումներ
* Профиль на официальном сайте «Юргорден»

Կատեգորիա:Յուրգորդենի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Դավիթ Պողոսյան (այլ կիրառումներ)

**Դավիթ Պողոսյան** անունը կարող է վերաբերել հետևյալ անձանց.

* Դավիթ Պողոսյան (ըմբիշ) (1974), վրացահայ ազատ ոճի ըմբիշ։
* Դավիթ Պողոսյան (1911-2005), հայ օպերային երգիչ, բաս, դերասան։
Minecraft-ի մոդիֆիկացիաներ

,  **Արման Սիմոնյան** (անգլ.՝ *Arman Simonyan*) — հայ բազկամարտիկ (arm wrestler)։ Հայտնի է Հայաստանի և միջազգային բազկամարտի մրցաշարերում ունեցած արդյունքներով։

**Կենսագրություն**

Արման Սիմոնյանը ծնվել է Հայաստանում։ Զբաղվում է բազկամարտով (arm wrestling) և հանդես է եկել տարբեր մրցումներում՝ ներկայացնելով պրոֆեսիոնալ մարզիկի մակարդակ։

**Մարզական կարիերա**

Արման Սիմոնյանը մասնակցել է մի շարք հանրապետական և միջազգային մրցաշարերի, այդ թվում՝

	•	**Հայաստանի առաջնություն (2012)** — 3-րդ տեղ

	•	**Armfight մրցաշար (Հայաստան)** — 1-ին տեղ

	•	**Armfight միջազգային մրցաշար (Թուրքիա)** — 1-ին տեղ

	•	**Լոռու մարզի մրցաշար** — փոխչեմպիոն

Նա ճանաչված է իր ուժային պատրաստվածությամբ և մրցակցային տեխնիկայով բազկամարտում։

**Հանրային գործունեություն**

Սիմոնյանը ակտիվ է սոցիալական ցանցերում, որտեղ հրապարակում է մարզական բովանդակություն, մրցումներից տեսանյութեր և մոտիվացիոն նյութեր։ Նա աշխատում է իր անձնական բրենդի զարգացման ուղղությամբ՝ կապված սպորտի և ֆիզիկական պատրաստվածության հետ
Կատեգորիա:Համակարգչային խաղեր այբբենական կարգով
Նյարդաթուլություն

**Նյարդաթուլություն**, նևրասթենիա (նեյրո․․․ և հուն. άσθένεια – թուլություն), նևրոզների խմբի հիվանդություն, որի դեպքում նյարդային համակարգի գործունեության թուլությունն արտահայտվում է դյուրագրգռելիությամբ, հոգնածությամբ, ֆիզիկական և մտավոր երկարատև լարվածությանը դիմանալու ունակության կորստով։ Նկարագրել է ամերիկացի բժիշկ Դ․ Բիրդը (1869)։ 

Նյարդաթուլությունը սովորաբար առաջանում է պսիխոգեն գործոնի (հոգեկան տրավմայի), գերլարված աշխատանքի ու ֆիզիոլոգիական զրկանքների (քրոնիկական անքնություն, հանգստի բացակայություն և այլն) զուգակցումից։ Նպաստում են նաև օրգանիզմի դիմադրողականության անկումը, վարակիչ հիվանդությունները, թունավորումները (ալկոհոլամոլություն, ծխել), ներզատիչ գեղձերի հիվանդությունները, անբավարար սնուցումը և այլն։ Նույնիսկ ամենաչնչին ազդակներն առաջացնում են հիվանդների գրգռման բուռն, հաճախակի ռեակցիաներ, որոնք սակայն երկարատև չեն։ Հիվանդը դառնում է լացկան, անզուսպ, անհամբեր, ճղճիմ։ Առաջանում է էմոցիոնալ անկայունություն, ցրվածություն, հիշողության թուլություն։ Ծանր դեպքերում կարող է առաջանալ հյուծվածության դեպրեսիա, հիվանդը դառնում է մռայլ, դանդաղաշարժ, անտարբեր ամեն ինչի նկատմամբ։ Մշտական ախտանշանը քնի խանգարումն է (քունը մակերեսային է, տագնապալից երազներով լի)։ Ախորժակն ընկնում է, առաջանում է գխտոց, այրոց, փորկապություն, ստամոքսի շրջանում ծանրության զգացում, հաճախակի գլխացավեր, սրտխփոց, սեռական ֆունկցիաների խանգարումներ, վեգետատիվ երևույթներ՝ առատ քրտնարտադրություն, կայուն կարմիր մաշկագիր, մատների դող և այլն։ 

Տարբերում են նյարդաթուլության 3 շրջան
# սկզբնական (հանդիպում է հաճախ), արտահայտվում է գրգռողականության և դրդողականության բարձրացմամբ (հիպերսթենիկ նյարդաթուլություն), 
# միջանկյալ՝  բնորոշվում է գրգռելի թուլությամբ,
# երրորդ շրջանի (հիպոսթենիկ նյարդաթուլություն) ախտանշաններն են՝ թուլությունը, հյուծվածությունը, անտարբերությունը, քնկոտությունը և ընկճվածությունը։ 

### Բուժումը
Սկզբնական շրջանում աշխատանքի և հանգստի ռեժիմի կարգավորում, էմոցիոնալ գերլարվածության պատճառների վերացում, օրգանիզմը և նյարդային համակարգը ամրապնդող միջոցներ (վիտամիններ, բրոմի պատրաստուկներ), սեդուքսեն, մեպրոբամատ, ինսուլին, հոգեթերապիա։ Անհրաժեշտության դեպքում՝ աշխատանքի բնույթի փոփոխություն։ Ծանր դեպքերում՝ ստացիոնար բուժում։ 

Կատեգորիա:Նյարդային համակարգի հիվանդություններ
Լեո Կորնիկ

**Լեո Էրիկ Եան Կորնիկ** (, ), նորվեգացի ֆուտբոլիստ, «Ռուսենբորգ» ակումբի պաշտպան։

## Ակումբային կարիերա
«Վոլերենգայի» սան է: 2018 թվականի մրցաշրջանից տեղափոխվել է ակումբի առաջին թիմ՝ ներգրավված լինելով նաև երկրորդ թիմի խաղերին Նորվեգիայի երկրորդ դիվիզիոնի հանդիպումներում։ Ապրիլի 15-ին նորամուտն է նշել «Վոլերենգա-2-ի» կազմում «Էգերսունի» հետ խաղում՝ խաղադաշտում հայտնվելով առաջին րոպեներից։ Հոկտեմբերին առաջին անգամ հիմնական թիմի հայտացուցակում է հայտնվել «Քրիստիանսունի» դեմ Նորվեգիայի առաջնության հերթական տուրի հանդիպմանը, սակայն խաղադաշտ դուրս չի եկել:

2019 թվականի օգոստոսին մինչև մրցաշրջանի ավարտը վարձավճարով տեղափոխվել է «Բերում»։ Նրա կազմում երկրորդ դիվիզիոնում առաջին խաղն անցկացրել է օգոստոսի 4-ին: Մեկնարկային կազմում «Ալտայի» հետ խաղին մասնակցել է՝ երկրորդ խաղակեսի միջնամասում աչքի ընկնելով դեղին քարտով։ Վարձակալության ընթացքում մասնակցել է 10 հանդիպման:

2020 թվականի հունվարի 21-ին տեղափոխվել է «Գրուդ», որը հանդես է եկել Նորվեգիայի ֆուտբոլի առաջին դիվիզիոնում։ Կորոնավիրուսային համաճարակի պատճառով նոր ակումբի կազմում նորամուտն է նշել միայն հուլիսի 3-ին՝ «Լիլեստրեմի» դեմ նոր մրցաշրջանի առաջին տուրում: Խաղադաշտ է դուրս եկել առաջին րոպեներից և մեկնարկից արդեն 4 րոպե անց նախազգուշացում է ստացել։

2020 թվականի դեկտեմբերի 18-ին դարձել է շվեդական «Յուրգորդենի» խաղացող՝ կնքելով քառամյա պայմանագիր։ Առաջին խաղն անցկացրել է 2021 թվականի փետրվարի 21-ին Շվեդիայի գավաթի խմբային փուլի շրջանակներում «Բրագեի» դեմ խաղում։ Մայիսի 9-ին «Դեգերֆորսի» հետ արտագնա խաղում նորամուտն է նշել Շվեդիայի առաջնությունում՝ երկրորդ խաղակեսի միջնամասում խաղադաշտ դուրս գալով Նիկլաս Բերկրոտի փոխարեն։

## Կարիերա հավաքականում
Հանդես է եկել Նորվեգիայի տարբեր տարիքային հավաքականներում։ 2019 թվականի մարտի 22-ին երիտասարդական հավաքականի կազմում նորամուտն է նշել Ֆինլանդիայի հետ ընկերական խաղում՝ Թոմաս Տոտլանի փոխարեն խաղադաշտ դուրս գալով 85-րդ րոպեին։

## Ծանոթագրություններ

## Արտաքին հղումներ
* Профиль на официальном сайте ФК «Юргорден»

 
Կատեգորիա:Յուրգորդենի ֆուտբոլիստներ
Կատեգորիա:Նորվեգացի ֆուտբոլիստներ
Կատեգորիա:Ռուսենբորգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրոմսյոյի ֆուտբոլիստներ
Կոլացիա

**Կոլացիա** (), հին լատինական կամ սաբինյան քաղաք, որը գտնվում էր Անիեն գետի վրա, Հռոմից մոտ 15 կմ արևելք և դրա հետ կապված է Կոլատինյան ճանապարհով։

Ըստ Վիրգիլիոսի և Ստրաբոնի՝ այն քաղաքներից մեկն էր, որը հիմնադրել են Ալբա Լոնգայից եկած բնակիչները:

Ըստ Լիվիոսի՝ այն գրավել է Լուկիոս Տարքվինիոս Հինը սաբինների հետ պատերազմի ժամանակ, որը նվաճելու համար այս թագավորը մ. թ. ա. 585 թվականին հաղթանակ է տարել։ Դիոնիսիոս Հալիկառնասցու պատմությունից հետևում է, որ քաղաքը նվաճվել է Հռոմի հարևան լատինական քաղաքների դեմ արշավի ընթացքում, որը ձեռնարկվել է Տարկվինիոսի թագավորության սկզբում, իսկ սաբինյան պատերազմը եղել է ավելի ուշ։ Կոլացիան հանձնելուց հետո այնտեղ կայազոր է տեղադրվել թագավորի եղբորորդու՝ Արունտ Տարկինիուսի գլխավորությամբ, որը դարձել է ցմահ տիրակալ՝ անսահմանափակ լիազորություններով։

Արունտը ստացել է «Կոլատիական» (Collatinus) մականունը, որը ժառանգել են նրա հետնորդները։ Նրա որդին կամ թոռը Լուցիոս Տարկինուս Կոլատիուսն էր, որը նույնպես բնակվում էր Կոլացիայում: Հենց այս քաղաքում էր, որ Սեքստուս Տարկինիուսը բռնաբարել է Կոլատինի կնոջը՝ Լուկրեցիային, և այնտեղ, նրա դիակի վրա, Լուցիոս Յունիոս Բրուտոս կոչ է արել վրեժխնդիր լինել բռնակալներից, Կոլատինուսի, Սպուրիուս Լուկրեցիոսի և Վալերիուս Պուբլիկոլայի հետ երդվել է տապալել թագավորական իշխանությունը Հռոմում։

Կիկերոնի օրոք քաղաքը կորցրել է իր նշանակությունը, Ստրաբոնը նշում է այն բնակավայրերի շարքում, որոնք այլևս չեն կարող կոչվել քաղաքներ, բայց կա՛մ գյուղեր, կա՛մ մասնավոր տիրույթներ են։ Պլինիոս Ավագը քաղաքը նշում է Լացիոյի քաղաքների շարքում, որոնցից հետքեր չեն մնացել։
## Ծանոթագրություններ

Կատեգորիա:Հին Հռոմի քաղաքներ
Կատեգորիա:Լացիո
Սուրբ Սարգիս եկեղեցի (Դամասկոս)

**Սուրբ Սարգիս եկեղեցի, Դամասկոս** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Դամասկոսի հայոց թեմին, դրա առաջնորդանիստ կառույցն է։ Կազմակերպում է Սիրիայի մայրաքաղաք Դամասկոսում բնակվող առաքելական սիրիահայության հոգևոր կյանքը, կոչվում է Սուրբ Սարգսի պատվին: Եկեղեցին գտնվում է հին քաղաքի՝ Բաբ Շարկի քրիստոնեական թաղամասի տարածքում։ Եկեղեցում կա հայկական դպրոց։

Շինությունը վերակառուցվել է միջնադարյան քարավանատից։ Եկեղեցու բակում է գտնվում հայոց գրերի ստեղծող Մեսրոպ Մաշտոցի հուշարձանը, ինչպես նաև հայոց ցեղասպանության հուշահամալիրը։

## Պատմություն
Ի սկզբանե պատկանել է Երուսաղեմի հայոց պատրիարքության Դամասկոսի թեմին, ապա 1929 թվականից անցել Մեծի Տանն Կիլիկիո կաթողիկոսությանը՝ Ամենայն հայոց կաթողիկոս Գևորգ Ե Սուրենյանցի օրհնությամբ, Երուսաղեմի հայոց պատրիարքությունը Բեյրութի (Լիբանան) և Կիպրոսի թեմերի հետ Կիլիկիո աթոռին է փոխանցել նաև Դամասկոսի թեմը։ 1956 թվականին Դամասկոսի թեմը, Դամասկոսի և Հոմսի հայ առաքելական համայնքների հետ (Սուրբ Մեսրոպ եկեղեցի) անցնում է Մայր Աթոռ սուրբ Էջմիածնի ուղիղ ենթակայությանը։

2010 թվականի ապրիլի 2-ին եկեղեցի է այցելել Հայաստանի նախագահ Սերժ Սարգսյանը։

2013 թվականի օգոստոսի 23-ին եկեղեցու վրա հարձակում է տեղի ունեցել, մեկ մարդ մահացել է։ 2013 թվականի նոյեմբերի 20-ին եկեղեցու մոտ արկ է պայթել, ինչի հետևանքով երեխաներ են զոհվել։

2018 թվականի հունվարի 1-ին, Դամասկոսի հայերը Նոր տարին դիմավորել են Սուրբ Սարգիս եկեղեցում, որտեղ Դամասկոսի հայոց թեմի առաջնորդ Արմաշ եպիսկոպոս Նալբանդյանը մատուցել է Ամանորյա պատարագ և «Հայրապետական մաղթանք», որից հետո կատարել է նռնօրհնեքի արարողություն:

## Տես նաև
* Հայերը Սիրիայում

## Ծանոթագրություններ

Կատեգորիա:15-րդ դարի հայկական վանքեր և եկեղեցիներ
Կատեգորիա:Դամասկոսի հայկական վանքեր և եկեղեցիներ
Կատեգորիա:Դամասկոսի հայոց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:ՎՀ/թեմա 2
Սուրբ Փիլիպոս եկեղեցի (Տաշքենդ)

**Տաշքենդի Սուրբ Փիլիպոս հայկական եկեղեցի**, Հայ Առաքելական եկեղեցի Ուզբեկստանի Տաշքենդ քաղաքում։ Եկեղեցու վանահայրը Տեր Հովհաննես Գրիգորյանն է։

## Պատմություն
Ուզբեկստանի նախարարների կաբինետին առընթեր կրոնական հարցերի կոմիտեի մամուլի ծառայության հաղորդմամբ, հայկական Սուրբ Փիլիպոս եկեղեցին պաշտոնապես գրանցվել է 2007 թվականի հունվարի 12-ին։

## Հասցե
Եկեղեցին գտնվում է Իսիկ Սուվ 57 հասցեում։

Եկեղեցու հեռախոսահամարները՝

* + 998 (91) 133-43-41
* + 998 (71) 269-36-26

## Պատկերասրահ

Պատկեր:Church_of_St._Felipe_in_Tashkent_5365.JPG
Պատկեր:Church_of_St._Felipe_in_Tashkent_5352.JPG
Պատկեր:Church_of_St._Felipe_in_Tashkent_5358.JPG
Պատկեր:Church_of_St._Felipe_in_Tashkent_5356.JPG
Պատկեր:Church_of_St._Felipe_in_Tashkent_5354.JPG
Պատկեր:Armenian_Church_of_St_Philip_07.jpg
Պատկեր:Armenian_Church_of_St_Philip_06.jpg
Պատկեր:Armenian_Church_of_St_Philip_02.jpg
Պատկեր:Armenian_Church_of_St_Philip_03.jpg
Պատկեր:Armenian_Church_of_St_Philip_04.jpg
Պատկեր:Armenian_Church_of_St_Philip_05.jpg
Պատկեր:Armenian_Church_of_St_Philip_08.jpg
Պատկեր:Armenian_Church_of_St_Philip_01.jpg
Պատկեր:Armenian_Church_of_St_Philip_09.jpg
Պատկեր:Armenian_Church_of_St_Philip_11.jpg
Պատկեր:Armenian_Church_of_St_Philip_12.jpg
Պատկեր:Armenian_Church_of_St_Philip_13.jpg
Պատկեր:Armenian_Church_of_St_Philip_10.jpg
Պատկեր:Armenian_Church_of_St_Philip_14.jpg


## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Ուզբեկահայ առաքելական վանքեր և եկեղեցիներ
Կատեգորիա:Տաշքենդի եկեղեցիներ
Կատեգորիա:21-րդ դարի հայկական վանքեր և եկեղեցիներ
Կատեգորիա:ՎՀ/թեմա 2
Սուրբ Գրիգոր Լուսավորիչ եկեղեցի (Վլադիմիր)

**Սուրբ Գրիգոր Լուսավորիչ եկեղեցի, Վլադիմիր** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Ռուսաստանի և Նոր Նախիջևանի հայոց թեմին, գտնվում է Ռուսաստանի Վլադիմիրի մարզում։ Համակարգում է Վլադիմիրում բնակվող առաքելական ռուսահայության հոգևոր կյանքը։

## Պատմություն
Վլադիմիր քաղաքում հայկական եկեղեցու շինարարությունը սկսվել է 2006 թվականին։ Շինարարությունն ավարտվել է 2017թվականին։ Օծվել է նույն թվականին օգոստոսի 13-ին։ Օծման արարողությունը կատարել է Հայ առաքելական եկեղեցու Արագածոտնի թեմի առաջնորդ Մկրտիչ եպիսկոպոս Պռոշյանը։

2013 թվականին ավարտվել է եկեղեցու գմբեթների շինարարությունը։ 2015 թվականին դրանց վրա տեղադրվել են խաչեր, որոնք օծել է Հայ առաքելական եկեղեցու Ռուսաստանի և Նոր Նախիջևանի թեմի առաջնորդ Եզրաս արքեպիսկոպոս (Ներսիսյան)ը։

2016 թվականին ավարտվել է եկեղեցու պատերի նկարազարդումը, որն իրականացվել է Հայաստանից ժամանած նկարիչների կողմից։ Նկարչությանը մասնակցել են նաև ռուս մասնագետներ։ Վարպետներ Յուրի Անուրինը և Գլեբ Ռոստովցևը նկարել են Սուրբ Նիկողայոս Զմյուռնացիի կերպարը:

Տարածքում գտնվող եկեղեցու և մշակութային կենտրոնի կառուցման վրա ծախսվել է 66,5 մլն. ռուբլի:

## Եկեղեցու կառուցվածք
Եկեղեցու բարձրությունը 37 մետր է՝ ներառյալ խաչը, 20 մետր երկարությունը և 14 մետր լայնությունը։ Դրսից երեսպատված է վարդագույն տուֆով, որը առաքվել է Հայաստանից։ Եկեղեցին կառուցվել է հայկական ճարտարապետության ավանդույթներով՝ ճարտարապետ Արտակ Գուլյանի և Վլադիմիրի թեմական ճարտարապետ Ալեքսանդր Տրոֆիմովի նախագծով։ Եկեղեցու տարածքում գործում է հայկական մշակութային և կրթական կենտրոնը։

Եկեղեցուն արտաքնապես խիստ նման է Օրենբուրգ քաղաքի սուրբ Հարություն աղոթատունը։

## Ծանոթագրություններ

## Արտաքին հղումներ
* Ռեպորտաժ «Ռոսիա-1» հեռուստաալիքից եկեղեցու բացման օրվա մասին (արխիվային պատճեն )

Կատեգորիա:Ռուսահայ առաքելական վանքեր և եկեղեցիներ (Ռուսաստան և Նոր Նախիջևան)
Կատեգորիա:2017 հիմնադրումներ
Կատեգորիա:21-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Վլադիմիրի եկեղեցիներ
Կատեգորիա:ՎՀ/թեմա 2
Թյուր Դիրկս

**Թյուր Դիրկս** (, ), բելգիացի ֆուտբոլիստ, «Վեստերլո» ակումբի հարձակվող:

## Ակումբային կարիերա
«Բրյուգգե» ակումբի սան է: 2013 թվականին ընդգրկվել է հիմնական թիմի հայտացուցակում։ Հուլիսի 26-ին «Շարլերուայի» դեմ խաղում նորամուտն է նշել Բելգիայի ֆուտբոլի առաջնությունում՝ երկրորդ խաղակեսում փոխարինելով Լիոր Ռաֆայելովին։ 2014 թվականի ամռանը խաղային պրակտիկա ձեռք բերելու համար վարձավճարով տեղափոխվել է «Կորտրեյկ»։ Սեպտեմբերի 14-ին «Լոքերենի» դեմ խաղում նորամուտն է նշել նոր ակումբում՝ երկրորդ խաղակեսում փոխարինելով Լուկաս Վան Էնոոյին։ Հոկտեմբերի 29-ին «Անդերլեխտի» դեմ խաղում խփել է առաջին գոլը «Կորտրեյկի» կազմում։ Վարձակալության ավարտից հետո վերադարձել է «Բրյուգգե»։ 2015 թվականի ապրիլի 29-ին «Շարլերուայի» դեմ խաղում խփել է առաջին գոլը հարազատ թիմի կազմում։ Նույն մրցաշրջանում օգնել է ակումբին առաջնությունում գրավել երկրորդ տեղը և նվաճել Բելգիայի գավաթը:

2016 թվականի ամռանը տեղափոխվել է «Անտվերպեն»: Օգոստոսի 7-ին «Սերկլ Բրյուգեի» դեմ խաղում նորամուտն է նշել նոր թիմում։ Հոկտեմբերի 1-ին «Սերկլ Բրյուգեի» դեմ խաղում խփել է առաջին գոլը «Անտվերպենի» կազմում։

2017 թվականի ամռանը միացել է «Վասլանդ-Բևերենին»: Սեպտեմբերի 9-ին «Էյպենի» դեմ խաղում նորամուտն է նշել նոր թիմում։ Սեպտեմբերի 30-ին նախորդ ակումբի՝ «Անտվերպենի» դեմ խաղում խփել է առաջին գոլը «Վասլանդ-Բևերենի» կազմում։

## Միջազգային կարիերա
2012 թվականին Բելգիայի պատանեկան հավաքականի կազմում մասնակցել է Սլովենիայում կայացած Եվրոպայի պատանեկան առաջնությանը: Մրցաշարում մասնակցել է Լեհաստանի, Նիդերլանդների և Սլովենիայի հավաքականների դեմ խաղերին։ Սլովենացիների դեմ խաղում դարձել է գոլի հեղինակ։

## Ձեռքբերումներ
**Թիմային**

 **«Բրյուգգե»**
* Բելգիայի գավաթի գավաթակիր՝ 2014/15

## Ծանոթագրություններ

## Արտաքին հղումներ
* 

 
Կատեգորիա:Անտվերպենի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Վասլանդ Բևերենի ֆուտբոլիստներ
Կատեգորիա:Վեստերլոյի ֆուտբոլիստներ
Կատեգորիա:Ֆուտբոլի հարձակվողներ
Թոմ Քենոն

**Թոմաս Քրիստոֆեր Քենոն** (,), իռլանդացի և անգլիացի ֆուտբոլիստ, «Լեսթեր Սիթի» ակումբի և Իռլանդիայի հավաքականի հարձակվող։ Վարձավճարով հանդես է եկել «Սթոք Սիթիում»։

## Ակումբային կարիերա
«Էվերթոն» ֆուտբոլային ակումբի երիտասարդական ակադեմիայի սան է, որի համակարգում հայտնվել է 10 տարեկանում: Ակումբի հետ առաջին պրոֆեսիոնալ պայմանագիրը կնքել է 2021 թվականի մարտի 10-ին։ 2022 թվականի օգոստոսին երկարաձգել է պայմանագիրը «Էվերթոնի» հետ մինչև 2025 թվականի հունիսի 30-ը։

2022 թվականի նոյեմբերի 8-ին նորամուտը նշել է «Էվերթոնի» հիմնական կազմում, երբ փոխարինման է դուրս եկել «Բորնմութ» ակումբի դեմ Անգլիական լիգայի գավաթի խաղում։ Չորս օր անց նույն մրցակցի դեմ խաղում նորամուտն է նշել ԱՊԼ-ում՝ կրկին փոխարինման դուրս գալով։

2023 թվականի հունվարի 10-ին մինչև 2022/23 մրցաշրջանի ավարտը վարձավճարով տեղափոխվել է «Պրեստոն Նորթ Ընդ» ակումբ։

### Միջազգային

### Հանդիպումներ ազգային հավաքականում
**Ընդհանուր՝ 1 խաղ / 0 գոլ, 0 հաղթանակ, 0 ոչ-ոքի, 1 պարտություն:**

## Ձեռքբերումներ
### Թիմային
; «Լեսթեր Սիթի»

* Անգլիայի ֆուտբոլային լիգայի Չեմպիոնշիփի հաղթող՝ 2023/24

## Ծանոթագրություններ

## Արտաքին հղումներ
* Профиль футболиста на официальном сайте «Эвертона»

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սթոք Սիթիի ֆուտբոլիստներ